
historien om hvordan ”Rantzausminde efterskole” blev til Svendborg Efterskole









FORORD


af Ole Mandix


Denne bog er skrevet som en hyldest til Birte og Jakob Andersen som oprettede Rantzausminde Efterskole og til den helt specielle læring og pædagogik som Rantzausminde Efterskole stod for, samt hvorledes Rantzausminde Efterskole blev til Svendborg Efterskole. (En læring og pædagogik som vi håbede at kunne genskabe da vi flyttede skolen til den gamle SID kursusejendom).


Jeg gik selv på skolen i 1967/68 og var fra 2006-2015 bestyrelsesmedlem og bestyrelsesformand. Bogen handler hovedsagelig om disse perioder.


Det var Jakobs pædagogiske linje og ideer, som skolen blev drevet efter frem til 2013, en linje, hvor elevdemokrati havde første prioritet.


Jakob Andersen, der både var teolog, pædagog og filosof, oprettede skolen i 1956. Skolen var en reaktion mod datidens autoritære skole. Jakob Andersen var gift med Birte der deltog aktivt i administration og drift af skolen, og var den ”Grå Eminence”.


Skolen startede op med 24 elever. Det blev starten på landets første demokratiske efterskole der lå i Rantzausminde uden for Svendborg.


Elevdemokrati


Elevdemokrati var absolut i højsædet. Den øverste myndighed på skolen var generalforsamlingen, som bestod af elever, lærere samt ansatte på skolen, alle var stemmeberettiget.


På generalforsamlingen blev alle beslutninger taget som vedrørte dagligdagen på skolen, eventuelle konflikter blev løst på generalforsamlingen, samt vedtagelse af love som regulerede samværet.


Hver 14. dag blev der valgt en ny bestyrelse og en formand. Bestyrelsen havde en række faste arbejdsrutiner, som at holde styr på hvem der havde fri, kontrol af rengøring, elevkassen samt arrangør af visse begivenheder, mødeledelse o.s.v.


Undervisning


Undervisningen var meget anderledes, der var ikke et fastlagt skema, men en valgfri tilgang til at vælge de enkelte fag.


Der var selvfølgelig også mulighed for at vælge de traditionelle fag i tillæg, som dansk, engelsk, tysk og regning. Der kunne også aflægges afgangseksamen i 8., 9. og senere 10 klasse.


Det blev noget af et kultur chok, for mange af eleverne som kom fra en velordnet skoledag på diverse kommuneskoler med faste mødetider og med et fastlagt skoleskema, hvor man kunne se hvilket pensum og fag der skulle nås igennem resten af året.


Udover at skulle lære at tilegne sig viden på en anden måde havde skolen også en demokratisk opdragelse, så mange af eleverne kom ud som hele mennesker og kunne bidrage til samfundet med en sund skepsis.


Elevdemokratiet og det frie Emnestudie og læring fortsatte under forskellige ledelsesformer frem til 2013, dog modificeret og justeret efter datidens pædagogik og muligheder, men altid med udgangspunkt i Jakob Andersens pædagogik og lærings filosofi.


Senere kom internettet til og hver elev fik sit digitale penalhus i form af en MacBook. Undervisningen blev digitaliseret og Pc’en fik en central rolle i undervisningen.


Også her var skolen på forkant i måden at lære på.


Fyring af ledelsen


Der har gennem tiderne været oprør, uoverensstemmelser, personalesager og modstand mod den tidligere og den daværende ledelse. Bestyrelsen havde i oktober 2009 lagt op til at afskedige den daværende ledelse, ved en ekstraordinær generalforsamling. Ledelsen var meget tæt på at blive afskediget, men blev bakket op af en dengang enig personalegruppe.


Vedtægterne gjorde blandt andet, at man ikke umiddelbart kunne skride til en afskedigelse. Ledelsen ”red” stormen af, men bestyrelsen måtte gå af og en ny blev valgt.


Desværre måtte den daværende bestyrelsesformand, der var datter af skolens stifter gå af.


Den nye bestyrelse ønskede at bilægge striden med ledelsen og i stedet se fremad. Der blev udarbejdet en slags fredsplan og i en lang periode var der fred på skolen, men ledelsen overlevede. I samarbejde med bestyrelsen, medarbejderne og ledelsen blev man enig om at se fremad.


Fremtidens digitale skole


Skolen var gennem tiderne blevet udbygget i forskellige tempi, med henholdsvis to soveafdelinger, spisesal, køkken, gymnastiksal, et generalforsamlings lokale. Skolen kunne i dag rumme omkring ca. 90 elever, men tiden var efterhånden løbet fra bygningerne. Bygningerne bar præg af manglende vedligeholdelse, og skulle renoveres hvis den skulle leve op til ”Fremtidens Digitale Skole”.


Bygningsmæssigt var skolen ikke længere tidsvarende og der måtte ske forandringer, hvis skolen skulle leve op til at blive ”Fremtidens digitale skole”. Der måtte et større elevoptag til for at give skolen det økonomiske råderum som skulle til for at bringe skolen videre.


Bestyrelsen havde som målsætning, at skolen i fremtiden skulle kunne rumme 120 elever. Endvidere vedtog bestyrelsen at skolen kunne anvendes i de to måneder til andre formål når der ikke var efterskole, - eksempelvis som en slags familiehøjskole.


Helhedsplan


I samarbejde med medarbejderne og ledelsen blev projektet ”Fremtidens digitale skole” sat i værk og der blev udarbejdet en meget ambitiøst helhedsplan.


Bestyrelsen ønskede med dette projekt og bringe skolen op til dagens standard. Alt med respekt for den pædagogiske linje og det værdigrundlag som skolen byggede på.


For at hjælpe bestyrelsen, ledelsen og medarbejderne med til at nå i mål med projektet, blev der hyret ekstern hjælp. I første omgang for at kigge på ønsker og krav til en modernisering af bygningerne.


Eksempelvis skulle der etableres bad og toilet til hvert værelse, det viste sig desværre at bygningerne var i dårligere forfatning end først antaget.


Alene at udbedre den mest basale vedligeholdelse, var meget dyr, og ville have kostet et to cifret millionbeløb. Der var endvidere konstateret PCB i nogle af bygningsdelene, som var kræftfremkaldende. 1


Underskud


Midt i alle ønskerne og drømmene kom skolen, meget overraskende ud med et meget stort og uventet underskud i 2012. Underskuddet skyldes et faldende elevtal og store budgetoverskridelser på lærerlønninger, bygninger og vedligehold samt at skolen på grund af manglende regulering i antallet af ansatte, dårlig økonomistyring og allerede overskredet budgetter.


Økonomirapporteringen havde ikke været tilstrækkelig nøjagtig i forhold til at agere rettidigt på opståede budgetafvigelser, det var derfor ikke muligt at rette op på årets underskud i tide.


Underskuddet var ene og alene opstået på grund af ledelsens manglende rapportering, overblik, og styring, og tilstedeværelse.


Ledelsen havde ved budgetgennemgangen tidligere på året, stået inde for, at der ved skoleårets afslutning ville fremkomme et overskud på ca. 1 mil.. Dette viste i stedet at være et underskud på et tilsvarende beløb. På trods af det store underskud, kunne skolen, fortsætte da der var lidt på kistebunden.


Tiltag


I kraft af underskuddet blev der iværksat en række tiltag, som indskrænkede ledelsens økonomiske råderum. I forlængelse af en sparerunde blev der også afskediget en af nøglemedarbejderne.


Dette medførte en voldsom reaktion fra personalet, som igen forlangte at ledelsen blev fyret.


Som en reminiscens fra fortiden var der i vedtægterne for skolen indskrevet en paragraf som skulle forhindre forstanderen i at blive ”kuppet”.


I bestyrelsens undersøgelser for om muligt at kvitte os med ledelsen stødte vi på denne passus i vedtægterne, - et levn fra fortiden.


Uddrag af vedtægterne:


Formålet med repræsentantskabet er at sikre sig imod ”kup-situationer”. Der er først og fremmest tænkt på den specifikke situation, hvor bestyrelsen afskediger forstanderen og ansætter ny forstander ved hjælp af et ”arrangeret” flertal på generalforsamlingen. Det kan vanskeligere lade sig gøre, når repræsentantskabet skal godkende afskedigelse og ansættelse af forstander.


I følge skolens vedtægter fra før 2009 kunne det altså ikke lade sig gøre da ”Repræsentantskabet” skulle godkende en afskedigelse.


Når det var sket skulle to på hinanden følgende generalforsamlinger sanktionere fyringen.


Som en demokratisk skole havde medarbejderne som ønskede ledelsen afskediget formodentlig overset denne passus.


Bestyrelsen overvejede at fyre ledelsen alligevel, men det ville helt sikkert have kostet skolen livet, dels i advokatbistand og aftrædelse, da der her var tale om en ledelse som havde en mangeårig anciennitet, - men mulighederne blev undersøgt, men frarådet af skolens advokat.


Der måtte ændringer til i vedtægterne, så bestyrelsen kunne handle mere frit i forhold til ledelsen.


I al stilhed valgte bestyrelsen at omskrive vedtægterne, dette medførte at ”Repræsentantskabet” blev skrevet ud af vedtægterne og dermed havde bestyrelsen større mulighed for at kvitte sig med ledelsen. Dette blev vedtaget på en generalforsamling i 2012.


Bestyrelsen valgte, efter anbefaling fra Efterskoleforeningen, at stå bag ledelsen og arbejde på at få løst uenigheden mellem ledelsen og medarbejderne, men efter flere forsøg på at bilægge konflikten endte den resultatløs og det med førte at flere af lærerene enten sagde op eller sygemeldte sig.


Ledelsen var meget utilfreds med at bestyrelsen indførte en række kontrolforanstaltninger, som den sagde var det ikke en bestyrelses opgave at detail styre en skole. Det var bestyrelsen selvsagt ikke enig i.


Lærestrejke 2013


I 2013 var skolen udtaget til at strejke og set i lyset af den dårlige økonomi blev undervisningen i vid udstrækning forsøgt gennemført ved hjælp af vikarer.


Tilliden mellem Det Teknisk Administrative personale, bestyrelsen og ledelsen var ligeledes ikke eksisterende.


I stedet for at lukke skolen ned og sende eleverne hjem valgte vi at holde skolen åben.


I forlængelse af den verserende konflikt mellem personale og ledelsen som var dybere end bestyrelsen i første omgang var vidende om, blev bestyrelsen en part af konflikten, Efterskoleforeningen opfordrede bestyrelsen til at stå bag ledelsen.


Oven i lærerstrejken havde ledelsen også lagt sig ud med en større kreds af forældre, som forlangte deres skolepenge tilbagebetalt.


Var skolen blevet lukket med deraf følgende tilbagebetaling af skolepengene, ville det have været skolens endeligt.


Bestyrelsen var i denne periode under et massivt pres, flere af medlemmerne valgte at udtræde af bestyrelsen, og suppleanter uden bestyrelseserfaring måtte indkaldes. Det var en meget turbulent tid med masser af artikler i Fyns Amts Avis. Det var, som om avisen ville skolens endeligt.


Det var på sigt en uholdbar situation og der måtte nye løsninger til.


SiD skolen


I al hemmelighed var der etableret en kontakt mellem bestyrelsesformanden og ejeren af SiD’s kursusejendom, og en række forhandlinger blev indledt.


Skolen havde efter konflikten og lærerstrejken tæret en del på skolens formue. Forhandlingerne gik derfor ud på at mageskifte skolen med SID’s gamle kursus ejendom i Christiansminde. Vi fik en attraktiv aftale med ejeren af SiD skolen, som gjorde at vi kunne løfte Rantzausminde Efterskole ind i en ny fremtid. Og at det nye sted vil kunne tilføre et højere elevtal.


Det var en stor mundfuld, fordi skolen lige havde været igennem en større konflikt havde brugt en stor del af sine resurser, og det som vi havde tilbage var en god beliggenhed og mursten.


Ejeren af SiD’s kursusejendom strakte sig meget vidt i forhandlingerne. Det, som vi endte med og skulle betale for skolen, stod godt mål med det, som det ville koste at modernisere den gamle skole. Med et slag kunne vi give skolen det løft, som bestyrelsen havde sat som målsætning. Bestyrelsen var af den opfattelse at Jakobs pædagogik og lærings metoder, ikke sad i murstenene og kunne derfor godt føres videre et nyt sted.


Skolen flytter


Ledelsen var inden overtagelsen løbende blevet bedt om at komme med budgetter som baserede sig på et realistisk elevoptag, drift og antal lærere. Ledelsen var af den opfattelse, at med de nye omgivelser og muligheder ville der med lethed kunne ”sælges billetter til mindst 145 elever”- det første år.


Bestyrelsen, som jo havde ansvar for økonomien og drift af skolen tog dette for gode varer og baserede derfor et mageskifte på dette faktum. Det skulle dog vise sig at blive en anden virkelighed.


Forhandlinger endte med en aftale, og Rantzausminde Efterskole flyttede ind i SiD’s gamle kursusejendom i Christiansminde.


Ingen af de gamle lærere fulgte med til den nye skole. Alle havde sagt op. Og desværre flyttede nissen med som man siger. Alle lærerne havde opsagt deres stillinger og skolen måtte starte helt forfra med nye lærere.


Skolen var ikke mere end lige flyttet ind før Fyns Amts Avis bragte en række 10 år gamle artikler, som i allerhøjeste grad var belastende for ledelsen og skolen, og som i den grad kom bag på bestyrelsen.


Af skolens advokat og rådgivere blev bestyrelsen rådet til ikke at svare på artiklerne, men skulle overlade dette til ledelsen da de var hovedpersonerne - de undlod også at svare, hvilket gjorde at avisskriverrierne tog til og i den grad blev en større og større belastning.


Det var ikke alene konflikten med lærerne som var problemet, men en årelang konflikt med mange af af de tidligere medarbejdere. Ledelsen var gift med hinanden hvilket gjorde at mange af konflikterne og planerne blev ”handlet” af ved morgenbordet.


Ny skole bestyrelse


I bestyrelsen var der mandefald blandt medlemmerne, tilbage var undertegnede og Torben Andersen. Vi blev derfor af Undervisningsministeriet bedt om at indkalde til ekstraordinær generalforsamling, hvor vi valgte ikke at genopstille.


Bestyrelsen kastede håndklædet i ringen og en ny bestyrelse måtte tage over. Vi var dog af den opfattelse, i bestyrelsen, at vores mission var fuldført og vi havde givet skolen det løft som vi drømte om og dermed gjort den fremtidssikret.


Vi følger stadigvæk skolen med stor interesse, nu som medlemmer af skolekredsen.


Tak for hjælpen


En stor tak til Torben Andersen (tidligere bestyrelsesmedlem), som jeg har diskuteret indholdet med og er kommet med input til bogen.


Søs Praud som har læst korrektur.


Og endelig en stor tak til Ole van der Heide, som strakte sig vidt under forhandlingerne, så det hele kunne lade sig gøre.


Sådan blev Rantzausminde Efterskole til Svendborg Efterskole.


Ole Mandix


Tidl. bestyrelsesformand


Ålsgårde 2025





1 PCB er et miljøfarligt giftstof, der kan skade mennesker og miljø. PCB blev tidligere brugt i byggematerialer og i industrien, indtil man i 1970’erne fandt ud af, at PCB kan skade både mennesker og miljø. I dag er al anvendelse af PCB forbudt, men stoffet findes stadig i vores omgivelser.









Ingen fremtid, uden en fortid!


Hvis man ikke kender fortiden, forstår man ikke nutiden,


- og så egner man sig heller ikke til at forme fremtiden.









SKOLEN OPRETTES


af Jakob Andersen


Skolen blev startet af Jakob og Birte Andersen, støttet af en gruppe fremtrædende, lokale borger, som alle var enige i Jakob Andersens pædagogiske linje. En pædagogik, som dengang var ret udsædvanlig.

Henvendelse fra Foreningen Rantzausminde Efterskole.


Som det måske er bekendt fra aviserne, åbner skolen, til november med 5 måneders kursus for piger og drenge. i alderen 14 - 16 år.


Det er vort håb, at skolen skulle bidrage til, at gøre de unge til, glade harmoniske mennesker med en videre horisont end den barneskolen har kunnet give dem, at give dem indsigt i og forståelse for vort samfundsliv, at lære dem at arbejde selvstændigt, lære dem at udnytte deres fritid, - i det hele taget give deres liv forøget mening og indhold.


Da vi kunne tænke os at der også på Tåsinge kunne være interesse for en efterskole med denne beliggenhed, tillader vi os at henvende os til dem i det vi forespørger, om de til skolens start at tegne dem for et engangsbidrag, som enten kan indbetales til skolens kasser gdr. Viggo Hannemose, Vester Skerninge eller til:


Regnskabskonsulent K.K. Hansen, Skovballe, Landet. eller


Kontrolassistent Henry Poulsen, Strammelse, Landet.


Det er vort mål at nå 20.000,- kr.


Engangsbidraget giver medlemsret i foreningen, som ejer skolen, men hvis medlemmer hverken må have økonomisk gevinst eller tab af skolen.


Der indkaldes i september til stiftende generalforsamling med valg af styrelse og vedtagelse af statutter som derefter skal godkendes af Undervisningsministeriet.





	Gårdejer

	Gårdejer





	Lektor E. Bøgebjerg

	Viggo Hannemose





	Formand

	V. Skerninge





	

	Kassere





	

	





	Forfagter

	Sognerådsformand





	Gunnar Larsen

	Herman Nielsen





	Ø. Skerninge

	Egense







Underskrevet af:


Jakob Andersen


Den fri Lærerskole i Ollerup


Ovennævnte anbefales af:





	P. Petersen

	Frede Nielsen

	Rasmus Madsen





	Dyrlæge

	Gårdejer

	Gårdejer





	Landet

	Bjerreby

	Landet














RANTZAUSMINDE HOVEDSKOLE


artikel i Fyenske Medier - 1956


Rantzausminde Hovedskole genåbnes som efterskole


Den ny efterskole åbner allerede til efteråret og man håber at få elever fra både by og land.


En udvidelse af skolebygningen forberedes


I det kommende efterår åbnes en ny efterskole på Sydfyn. Det sker i Egense Kommune, hvor en kreds af interesserede har overtaget Rantzausminde Hovedskole, som nu skal indrettes som efterskole


Ved indgåelse af skoleforbundet mellem Egense og Svendborg Kommuner blev Rantzausminde Hovedskole nedlagt, men den 1. november er det tanken at åbne skolen på ny - denne gang som efterskole for både unge piger og mænd.

Manden bag planerne


Det er højskole lærer Jakob Andersen der er hovedmanden bag de nye planer. I et par år har han set det som sit mål at få oprettet en efterskole på Sydfyn, hvor behovet i øjeblikket - ikke mindst set i lyset af de store årgange der nu snart rykker frem, er særdeles stort.


Ved nedlæggelse af Rantzausminde Hovedskole øjnede han en chance for at se sine planer realiseret, og en henvendelse til Egense Kommune gav et godt resultat.


Sognerådet var stærkt interesseret i planerne om en efterskole, og Rantzausmindeskolen er nu overdraget til udvalget der arbejder med efterskoleplanerne. Foruden Jakob Andersen består udvalget af sognerådsformand Herman Nielsen, Egense, går. Viggo Hannemose, V. Skerninge, forpagter Gunnar Larsen, Ø. Skerninge og lektor E. Bøgebjerg, Svendborg.


Endnu er det hele på et forberedende stadium, men den kendsgerning at skolen er sikret, betyder at man vil kunne starte undervisningen i den nye efterskole i efteråret 1956.


Elever fra både by og land


På et møde på Svendborg Statsgymnasium i går eftermiddag redgjorde lektor E. Bøgebjerg og lærer Andersen nærmere for efterskoleplanerne .


Lektor Bøgebjerg redegjorde for, hvorledes højskoler og efterskoler siden deres oprettelse fortrinsvis har henvendt sig til landbefolkningen. Når den nye efterskole i Egense er klar til at tages i brugvil man søge at få unge både fra by og land interesseret i arbejdet på skolen, og så vidt muligt vil man både i vinter- og sommersemestret undervise såvel unge piger som unge mænd.


Det er et ret udsædvaneligt skridt for en efterskole at henvende sig til både by og landbefolkning, sagde lektor Bøgebjerg, men det er vort indtryk, at det vil være til stor gavn for ungdommen selv. De bliver herved i bogstaveligste forstand stillet overfor hinanden, og kan drøfte deres fælles problemer og vil på den måde være med til yderligere at uddybe skellet mellem by- og landbefolkningen.


En skole til gavn for ungdommen


Højskolelærer Jakob Andersen redegjorde for det store behov, der er for efterskoler i dag. De store årgange skal nu om kort tid træde ud i livet, sagde han det tomrum der i vore dage findes mellem endt skolegangens afslutning og læretidens begyndelse vil egne sig fortrinligt til et ophold på en efterskole.


Fritidsbeskæftigelsen bliver i disse moderne tider ligeledes et stort problem og her kan vi igen anbefale et efterskoleophold.


Placeringen af efterskolen i Egense kan efter vor mening ikke være heldigere. Den ligger centralt for både by og land, og hertil kommer, at de naturlige omgivelser jo er særdeles glimrende Formålet med undervisningen er yderlig at fæstne og desuden et udvide elevernes skolekundskaber. Der vil også blive tale om fag, der tager sigte på de unges fritidsbeskæftigelse, og vi håber på denne måde at fremme de unges samarbejdsvilje og initiativ.

Rantzausminde Hovedskole - 1956





Skolen skal udvides


Om selve skolen kan der i øjeblikket siges så meget, fortsatte lærer Andersen, at den vil blive en selvejende institution. Der skal etableres en forening, hvortil vi ønsker medlemmer fra egnen mellem Svendborg og Fåborg på Tåsinge m.v. Der bliver tale om et nærmerte fastsat kontingent for hvert enkelt medlem, men det bliver individuelt hvad det enkelte medlem ønsker at betale.


”Allerede nu arbejder vi med planer om en udvidelse af skolen. Når vi starter med det første vinterkursus til november, kan vi tage 25-30 medlemmer, men inden længe håber vi ved en udvidelse at kunne skaffe plads til ca. 60 elever. Vinterskolen vil vare fem måneder, og sommerskolen strækker sig 2 eller 4 måneder. De elever, der skal undervises, skal være i alderen fra 14-18 år.”


På det orienterende møde understregede sognerådsformanden Herman Nielsen, at man ikke alene i Egense sogneråd fra starten var interesseret i planerne om en efterskole i Rantzausminde Hovedskole. Også befolkningen er glad for dette aktiv i kommunen, og han lovede på sognerådets vegne al mulig støtte til den nye efterskole. Sognerådet priser det initiativ, der er taget til skolens oprettelse og afventer spændt resultatet af det videre arbejde.









EN SKOLE I SIN VUGGE


af Birte Andersen


Da jeg læste bogen, Den usynlige forstander af Inger Hartby, fik jeg lyst til at skrive om mit arbejde i årene 1957-78 som efterskolemor og efterskolekone.


Jeg er ikke sikker på at jeg var så usynlig, flere har kaldt mig krasbørstig.


Udover undervisning og kontorarbejde var det mig som stod for indkøbene . Vi havde hverken køleskab eller fryser, så hver dag måtte jeg ringe til forskellige leverandører og bestille varer. Kokkepigen og jeg lavede hver søndag en madplan for den næste uge.


Vi havde kun fri, når vi var væk fra skolen, og det var vi sjældent på en gang de to første år. Jo, en gang blev vi inviteret til middag på Hvidkilde slot. Greven betragtede det som ”sin” skole, og vi blev inviteret sammen med ”hans” præst ”hans” forpagtere og ”hans” skovridere. Vi skulle møde i smoking , og greven havde telefonisk forvisset om, at vi kunne klare det, og det kunne vi.


En gang om ugen havde jeg et hyggemøde med køkkenpigerne. Vi reparerede tøj i fællesskab, fik te og spillede kort, det foregik som så meget andet i vores dagligstue.

Billedet stammer fra en udstilling i Rantzausminde Brugs af humoristiske tegninger lavet af Herluf Jensenius





I tidens løb købte vi mere og mere jord til at bygge på, indtil byggeriet kom i gang, blev jorden dyrket - især kartofler og jordbær. Vi havde ingen havemand dengang. det var Jakob og vores sønner, der stod for dyrkningen, og sometider med hjæp fra elever og en lærer. Men i jordbærtiden var jeg også med.


Vores lille familie stod op ved 5-tiden og gik op og plukkede jordbær.


Hvis vi ikke var færdige inden kl. 7, når køkkenpigerne skulle møde, kom nogle af dem og hjalp inden, alle bær blev afleveret i køkkenet, og derfra sørgede man for fordeling dels til syltning dels til spisning. Jeg kan huske at vores rygge, de var ømme. Efter en sådan en morgen kunne jeg ikke helt rette mig op før jeg var helt hjemme, et år plukkede vi 450 kg.


I 1967 stoppede jeg helt med at have undervisning. Kontorarbejdet var vokset så meget at det gav mig fuld beskæftigelse.


***


Birte stod også for udbetaling af lommepenge. Vores forældre indbetalte pengene på en speciel konto, så hver lørdag kunne vi få udbetalt vores lommepenge.


Køkkenet sorterede også under Birte og som i alle henseender var ”Den grå eminence”.


***


Birte var ligeledes også ”arkitekten” bag skolens mange knopskydninger og virvar af bygninger. Hun havde et afgørende ord og skulle sige når det drejede sig om indretning og placering.

PORTRÆT AF JAKOB ANDERSEN


af Katrine Jensenius

Jakob Andersen





I2002 lavede Katrine Jensenius en portræt video af Jakob Andersen og Rantzausminde Efterskole.


I videoen fortæller Jakob om den dybere baggrund bag oprettelsen af hans egen skole sammen med sin kone Birte. (Videoen kan lånes på biblioteket. og hedder ”Hvad er et menneske uden de andre”).


Det Danske Filminstitut skriver


Anmeldelse af Hvad er et menneske uden de andre:


Filmen er et portræt af Jakob Andersen, tegnet af hans niece, et meget sympatisk portræt af en meget sympatisk mand, forstander på Rantzausminde Efterskole, som han selv oprettede sammen med sin kone i 1956.


Til forsvar for fællesskabet


Det er et portræt af en ildsjæl, som tror på sine medmennesker, på socialismen, fællesskabet, på at lysten driver værket, på frihed og demokrati, også udvidet elevdemokrati.


I filmen interviewes han selv, hustruen, den nuværende ledelse, en lærer og tidligere elever af begge køn, ligesom vi ser scener af den generalforsamling, som er hjertet i skolens sociale og pædagogiske liv.


Solen skinner i filmen, udenfor, i folks smil og i tilbageblikkene.


Bortset fra at man kan blive i lidt bedre humør¸ af at se filmen, kan den måske bruges som indgang til en debat om en overordnet pædagogik.


Hans Erik Berthelsen


Katrine Jensenius er niece til Jakob og fortæller her om sin onkel:


Jakob Andersen er min onkel og gift med min faster Birte, han er pædagog, fillosof, socialist og teolog.


Han har høje idealer, han har tillid til sine medmennesker og som lærer var han tilhænger af eleverne, han siger ”- at han tror på elevernes gode vilje”.


I 1956 oprettede han sammen med Birte en efterskole med elevdemokrati. I gennem 22 år viste han at det kunne lade sig gøre. Han er det man kalder en ildsjæl.


(Hans Harald Koch var en dansk teolog og kirkehistoriker, der var gift med politikeren Bodil Koch. Koch blev cand. theol. i 1926, dr.theol. 1932 og i 1937 professor i kirkehistorie ved Københavns Universitet. Han var under besættelsen formand for Dansk Ungdoms Samvirke i 1940-1946.)


Jakob Andersen siger selv:


Hvad forventer du af en deltager,


- man forventer ansvarlighed,

Rantzausminde Hovedskole
genaabnes som efterskole

» Den nye efterskole aabner allerede til efteraaret,
0g man haaber at faa elever baade fra by og land
Rollen blev for vanskelig for Poul Hansen

En udvidelse ai skolebygn'ngen forberedes

I det kommende eftersar sabnes en ny efferskole paa Syd-
fyn. Det sker | Egense Kommune, hvor en kreds af inferesse-
rede har overtaget Rantzausminde Hovedskole, som nu skal
indrettes som efterskole. Ved indgaacise al skoleforbundet
mellem Fgense og Svendborg Kommuner blev Rantzausminde
Hovedskole nedlagt, men den 1. november er det tanken at |
aabne skolen paany — denne gang som efterskole lor beade
unge piger og unge maend, En skole til gavn for
ungdommen

Manden bag planerne

Eftersholens forstander
A lerer Jukob Andersen





